Całendàrio gregorian

El Całendario gregorian el xe el całendario ufiçial de ła major parte dei paexi del mondo. El tol el nome da papa Gregorio XIII, che el lo gà introdoto inte el 1582, modificando el calendario giulian che se doparava prima.

El xe un calendario solar, cioè fondà sul ciclo de łe stajon. L'ano el xe fato de 12 mexi de durate difarenti, par un total de 365 o 366 dì. I ani de 366 dì i se ciama bisesti o bixestiłi: i ani bisesti i xe quei che se pol dividar par quatro, con l'ecesion che i ani che se pol dividar par sento ma no par quatrosento no i xe bisesti.

 Durata dei mexi 
I mesi del calendario gregorian i xe:
 zenaro (31 dì)
 febraro (28 dì, 29 nei ani bixestiłi)
 marso (31 dì)
 apriłe (30 dì)
 majo (31 dì)
 zugno (30 dì)
 lujo (31 dì)
 agosto (31 dì)
 setenbre (30 dì)
 otobre (31 dì)
 novenbre (30 dì)
 diçenbre (31 dì)

 Bibliografia 
 Adriano Cappelli, Cronołozia, Cronografia e Calendario perpetuo. Dal principio dell'era cristiana ai nostri dì, Settima edizione rivista, corretta e ampliata, a cura di Marino Vigano, Milano, Hoepli, 1998.

 Linganbi foresti 
 Calendario perpetuo

Gregorian